Kiev

Kyiv (lafazi : /kyiiv/ ko /kyiif/) birni ne, da ke a ƙasar Ukraniya, shi ne babban birnin ƙasar ta Ukraniya kuma birni mafi girma. Tana nan a yankin arewa ta tsakiyar Yukren kusa da  Kogin Dnieper. Ya zuwa watan Junairun shekarar  2022, Birnin Kyiv na da yawan jama'a 2,952,301, inda ya sa birnin ya zamo birni na bakwai a yawan mutane da Europe. Kyiv gari ne mai muhimmanci na masana'antu, kimiyya, ilimi, kuma cibiyar al'adu a tsakiyar Turai. Gidane ga muhimman masan'antun fasaha, cibiyoyi karatu na gaba da sakandare, da kuma yankunan tarihi.  

An sanar cewa birnin ya samo asali ne daga kalmar Kyi, daya daga cikin fitattun shahidanta guda hudu wanda suka kirkireta. A yayin tarihinta, Kyiv, daya daga cikin birane mafi tsufa a Gabashin Turai, ta fuskanci jerin daukaka da kuma rudani. Watakila birnin ya wanzu a matsayin cibiyar kasuwanci a farko-farkon karni na 5, Garin mutanen Slavic a tsakanin babban hanyar kasuwanci a tsakanin  Scandinavia da Constantinople, Kyiv a da ta hada hanyar ruwa da Khazars, har zuwa kameta daga mutanen Varanjiya a tsakiyar karni na 9. A karkashin mulkin  Varangian, birnin ta zamo babban birnin Kievan Rus', kasar Slavic ta tsakiya ta farko. An rusa ta gabaki daya a yayin kai hare-haren Mungoliya a 1240, birnin ta rasa mafi yawan ikonta a karnuka masu zuwa. Inda ta ksance a karkashin Lithuania, daga nan sai Poland, sannan kuma Rasha, birnin ta zo ta bunkasa daga  cibiyar kasuwanci zuwa  muhimmin cibiyar koyarwa na Tauhidi a karni na goma sha shida, sannan kuma daga baya zuwa muhimmin masana'antu, kasuwanci, da kuma gudanarwa a karni na goma sha tara.           

Birnin ta kuma daukka a zamanin juyin juya hali na masana'anta na Daular Rasha a karshen karni na 19. A cikin shekarar  1918, Jamhuriyyar Jama'ar Yukren sun sanar da 'yanci daga kasar Rasha bayan juyin juya hali na Oktoba a nan kuma Kyiv ta zamo babban birni. Daga karshen yakin Sobiet na Yukre da Sobiyet na Poland  a 1921, Kyiv ta kasance birnin  Ukrainian SSR, kuma ta samar da babban birnin ta a  1934. Birnin ta fuskanci rushe-rushe mai yawa a yayin Yaƙin Duniya na II, amma ta farfado cikin sauri bayan 'yan shekaru daga gama yakin inda ta zamo birni na uku a girma na Tarayyar Sobiyet.              

Bayan rushewar Sobiyet da kuma 'yancin Yukren a 1991, Kyiv ta zamo babban birnin Yukren, kuma 'yan asalin kabilar Yukren masu hijira sun shige ta daga sassa daban-daban na kasar. A yayin sauyinta zuwa cibiyar kasuwanci da kuma zabe na dimukradiyya,  Kyiv ta cigaba da kasancewa birni mafi girma kuma mafi arziki a Yukkren. 

Hotuna

Category:Biranen Ukraniya